《竹夫人》
宋代·方一夔

残阳未敛戍，中夜苦无奈。噆肤跳蚤行，掠面飞蚊过。

玲珑织翠缕，有来馈一个。不惟供夜直，亦可专房卧。

此君丈夫心，节操抱寒饿。未免斤斧伤，复受巾帼涴。

我老乏风情，偃息便慵惰。不令魁梧人，化作儿女愞。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。